ОБЯВА 

ЗА ПРОВЕЖДАНЕ НА КОНКУРС ЗА ИЗБОР НА ИЗПЪЛНИТЕЛИ, ОСЪЩЕСТВЯВАЩИ ИЗВЪНКЛАСНИ ДЕЙНОСТИ В 38. ОУ „ВАСИЛ АПРИЛОВ“ ПРЕЗ УЧЕБНИТЕ 2026/2027, 2027/2028, 2028/2029 ГОДИНА


     На основание чл.7 и чл.8 от  „Правила за осъществяване на извънкласни дейности в общинските училища на територията на Столична община“, приети с Решение № 136 по Протокол № 30 от 06.04.2017 г., в сила от 06.04.2017 г., доп. – Решение № 639 по Протокол № 40 от 28.09.2017г., изм.- Решение № 756 по Протокол № 43 от 09.11.2017 г., изм. и доп. – Решение № 118 по Протокол № 49 от 15.03.2018 г. , след заявено писмено желание от страна на родителите за извънкласни дейности , приети на заседание на педагогическия съвет на 38. ОУ „Васил Априлов“  /протокол № 1 от 29.09.2026г./  

                                                     ОБЯВЯВАМ КОНКУРС 
за избор на изпълнители, осъществяващи извънкласни дейности в 38. ОУ „Васил Априлов“ през учебните 2026/2027, 2027/2028, 2028/2029 години

I. ВИДОВЕ ИЗВЪНКЛАСНИ ДЕЙНОСТИ 
· Приложна физика – конструиране и творчество – за I-IV клас
· Роботика – за I-IV клас
· Мажоретен спорт – за I – VII клас


II. Извънкласните дейности се осъществяват от физически и/или юридически лица, регистрирани по Търговския закон и Закона за търговския регистър, или от юридически лица с нестопанска цел, които имат за предмет в учредителния акт извършването на стопанска дейност при условията на чл. 3, ал.4 и ал.5 от Закона за юридическите лица с нестопанска цел, с изключение на училищното настоятелство. Право да предоставят спортни услуги имат само лицензираните спортни организации и членуващите в тях спортни клубове, вписани в публичния регистър на Министерството на младежта и спорта. 

III. НЕОБХОДИМИ ДОКУМЕНТИ ЗА УЧАСТИЕ В КОНКУРСА 

(1) Списък на документите / Приложение3/ ; 
(2) Заявление за участие /Приложение 2/; 

(3) Заведено от участника копие на документа за регистрация или единен идентификационен код /ЕИК/, когато участникът е юридическо лице или едноличен търговец, а когато е физическо лице – копие от документ за самоличност. Когато не е посочен ЕИК, участниците са длъжни да предоставят удостоверение за актуално състояние – оригинал или заверено копие. Участникът, който е сдружение с нестопанска цел следва да представи съдебно решение за регистрация или заверено копие от устава / устройствен правилник /на дружеството;


(4) Декларация на основание чл. 220, ал. 1 от Закона за предучилищното и училищното образование , че педагогическият специалист не е извършвал срещу заплащане обучение или подкрепа през преходната учебна година по смисъла на чл. 178, ал.1, т.2-7 и 14 и чл. 187, ал.1, т.2 и 4 на ученици,  с които работи в училището, ако това заплащане е от името и за сметка на учениците и техните родители, включително със средства от настоятелството. Декларацията се изготвя и попълва от кандидата. /Приложение 5/;

(5) Валидно свидетелство за съдимост за всеки преподавател; 

(6) Референции от институции и организации, доказващи качеството на определената извънкласна дейност -до 10 на брой. Изискването не се предлага за новорегистрирани фирми. 

(7) Проект по договор /Приложение №1/, в който се попълват данните на кандидата се подписва от него; 

(8) а) Списъка с имената на всички педагогически специалисти, които ще осъществяват определената извънкласна дейност в съответното училище; 

б) Документи удостоверяващи професионалната квалификация и педагогическата правоспособност на преподавателите за определената извънкласна дейност- дипломи, удостоверения, сертификати и др.; 
в) Документи, удостоверяващи професионалният опит на кандидата в предлаганата област на извънкласна дейност – копия на трудова книжка, служебна книжка, осигурителна книжка, удостоверение от НОИ; 
г) Програма за обучение на учениците в извънкласна дейност, която да е представена на български език; 
д) Индивидуална цена за обучение на ученик за астрономически час за определена извънкласна дейност; 
е) Социална отговорност – процент ученици от група, които ще ползват безплатно извънкласните дейности; 
ж) Срок, за който ще бъде представена извънкласната дейност, но не по дълъг от 3 учебни години. 
з) Декларация – съгласие за обработване на лични данни от субект на лични данни /Приложение 6/. 
IV. КРИТЕРИИ ЗА ОЦЕНКА НА ОФЕРТИТЕ   

(1) Степен на квалификация на преподавателите, които ще осъществяват определената извънкласна дейност в съответното училище, доказана с посочените в раздел 2, т.8, буква “б“ /дипломи, сертификати, удостоверения и др./ - максимален брой точки 25. Максималният брой точки се образуват по следните показатели:
      а) за степен бакалавър – 5т.  
      б) за степен магистър – 10 т. 
      в) за наличие на допълнителна професионална квалификация в областта на определената извънкласна дейност /професионално – квалификационна степен, специализирани курсове и обучения, специализации, следдипломни квалификации, доктор и др. научни степени/ - 15т. 

Максималният брой точки по този критерий е сбор от точки за степен на образование и допълнителна професионална квалификация. 

(2) Професионален опит на преподавателите, които ще осъществяват определената извънкласна дейност в съответното училище, доказан с посочените в раздел 2, т.8, буква „в“ документи – максимален брой точки 25. Максималният брой точки за професионален опит се образува като средноаритметичен сбор от точките за професионален опит на всеки преподавател от списъка, по следните показатели: 
при липса на професионален опит – 5 т. 
до 3 години – 15т.  
над 3 години – 25т. 

(3) Програма за обучение на учениците в извънкласната дейност, която да е представена на български език – максимален брой точки 20. Максималният брой точки се образува по следните показатели: 

а) Ясно формулирани цели и определена връзка със съдържанието на образователното направление – 10т.; 
 
· [bookmark: _Hlk210233103]При несъответствие – 0т.; 
· При непълно съответствие – 5т. 
· При пълно съответствие – 10т. 
          б) Очакваните резултати са постижими за съответната възрастова група – 10т.   
 -    При несъответствие – 0т.; 
-     При непълно съответствие – 5т. 
-     При пълно съответствие – 10т.

(4) Индивидуална цена за обучение за 1 астрономически час на ученик – максимален брой точки 20.  

Броят точи се определя по следната формула: 

Цена на ИД = Най ниската предложена цена х 20 
                        ---------------------------------------------------- 
                          Цената, предложена от съответния участник 

ИД – извънкласна дейност 

(5) Социална отговорност – максимален брой точки 10. 
Максималният брой точки се образува по следните показатели: 
- 10 %, които ще ползват безплатно ИД -5т.; 
- 20 %, които ще ползват безплатно ИД – 10т.; 

Максималният брой точки по всички критерии е 100. 

V. НАЧИН НА ПРОВЕЖДАНЕ НА КОНКУРСА 

(1)  Конкурсът се провежда по документи от комисия, която се назначава със заповед на директора на училището; 
(2) В комисията участват представители на Училищното настоятелство и/или Представители на Обществения съвет. При необходимост член на комисията може да бъде и външен експерт – специалист в съответното образователно направление. При отваряне на пликовете имат право да присъстват съответното физическо лице, а за юридическите лица – управителят на фирмата – кандидат, или упълномощено от него лице – за определената извънкласна дейност. Всички документи, които се намират в плик „А“ и в плик „Б“ се подписват на всяка страница от двата члена на комисията и от съответното физическо лице, а за юридическите лица – от управителя на фирмата кандидат. Кандидатът присъства само при отварянето на пликовете и подписване на документите. Останалата част от работата комисията протича в закрити заседания. 
(3) Контролът по изпълнение на заповедта се осъществява от директора на училището. 
(4) Ако за участие в конкурса няма постъпили оферти срокът за подаване на оферти се удължава с 5 работни дни. Информацията за удължаването на срока се поставя на видно място в сградата и интернет -страницата на училището. 
(5) Ако за участие в конкурса и след удължаването на срока по ал.4 няма подадени оферти или е подадена само една оферта, комисията провежда конкурса или го прекратява със заповед на директора на училището. 


VI. ПОДАВАНЕ НА ДОКУМЕНТИТЕ  
      
     Документите за участие в конкурса се поставят в два отделни плика: 

(1) В плик „А“ се поставят документите от раздел 2, т.1-7 – включително.
(2) В плик „Б“ с надпис „Оферта“ се поставя попълнена оферта , съгласно изискванията на раздел 2, т.8  
(3) Двата плика се поставят в един голям, бял и запечатан плик, който се входира в деловодството на училището. 
(4) При подаването пликовете се номерират по реда на тяхното постъпване, както върху всеки един от тях се поставя наименованието/името на кандидата, определената извънкласна дейност, входящ номер, с посочени дата, месец, година и час. 
(5) Комисията не допуска до участие в конкурса кандидат, който не е представил някои от посочените в раздел 2,т.1-7включително документи. 

VII. КЛАСИРАНЕ НА УЧАСТНИЦИТЕ  

(1) Класирането на участниците се извършва съгласно обявените критерии. 
(2) Работата на комисията приключва в двуседмичен срок след изтичане на срока за подаване на офертите. За работата си комисията съставя протокол, който се предава на директора на училището след входиране в Дневника за входяща кореспонденция. 
(3) В срок до три работни дни от получаването на протокола, директорът на училището издава заповед за определяне на спечелилия конкурса кандидат. В заповедта се изписват по реда на класирането всички кандидати и съответния брой точки, както се посочва и недопуснатите кандидати. Заповедта се връчва лично срещу подпис или с препоръчано писмо с обратна разписка на всички участници. Заповедта подлежи на обжалване по реда на Административнопроцесуалния кодекс и чл. 259, ал. 6 от Закона за предучилищното и училищното образование. След изтичане на срока за обжалване директорът сключва договор със спечелилия конкурса участник. 
(4) Протоколът от работата на комисията и заповедта на директора за класиране на всички участници в конкурса се обявяват на интернет- страницата на училището. 
(5) Със спечелилия кандидат се сключва договор в срок от три работни дни след изтичане срока за обжалване на заповедта на директора на училището, съгласно Приложение №1. Договорът се включва между директора на училището и спечелилия конкурса участник за срок не по -дълъг от 3 учебни години. 
(6) Извънкласните дейности се провеждат във време извън седмичното разписание на учебните часове, при наличие на свободна база и след съгласуване на графика за провеждане с  директора на училището. 
(7) Изпълнителите, осъществяващи ИД, носят отговорност за живота и здравето на учениците по време на образователната дейност в училището. 
(8) Родителите заплащат на съответния Изпълнител цената на услуга за определената извънкласна дейност. Изпълнителят превежда на училището сумите за почасово ползване на части от имоти – публична общинска собственост, съгласно Приложение №2 към Наредба за определяне и администриране на местни такси и цени на услужи, предоставени от Столична община. 

VIII. СРОК ЗА ПОДАВАНЕ НА ДОКУМЕНТИТЕ ЗА УЧАСТИЕ В КОНКУРСА 
        
         Документите се подават всеки работен ден от 05.10.2026г. до 12.10.2026г. включително, в канцеларията на 38. ОУ „Васил Априлов“ от 8:30ч. до 16:30ч.

ПРИЛОЖЕНИЯ 

Приложение №1 – Проект на договор – образец 
Приложение №2 – Заявление за участие – образец 
Приложение № 3 – Списък на документите – образец 
Приложение № 4 -Оферта – образец 
Приложение № 5 – Декларация по чл.220, ал.1 от ЗПУО – образец 
Приложение № 6 – Декларация – съгласие за обработване на лични данни от субект на лични данни – образец 


Директор на 38. ОУ „Васил Априлов“: Величка Таседжикова 
		
  
                          
       

